CELEX: 32009R0232
Language: hr
Date: 2009-03-19 00:00:00
Title: Uredba Komisije (EZ) br. 232/2009 od 19. ožujka 2009. o odobrenju novog korištenja Saccharomyces cerevisiae NCYC Sc47 kao dodatka hrani za mliječne bivole (nositelj odobrenja Société Industrielle Lesaffre)  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               249
            
         32009R0232
   
               L 074/14
            
            
               SLUŽBENI LIST EUROPSKE UNIJE
            
            
               19.03.2009.
            
         
      UREDBA KOMISIJE (EZ) br. 232/2009
   od 19. ožujka 2009.
   o odobrenju novog korištenja Saccharomyces cerevisiae NCYC Sc47 kao dodatka hrani za mliječne bivole (nositelj odobrenja Société Industrielle Lesaffre)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja, te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu. Tom su zahtjevu priloženi podaci i dokumenti propisani člankom 7. stavkom 3. te Uredbe.
            
         
               (3)
            
            
               Zahtjev se odnosi na odobrenje novog korištenja pripravka Saccharomyces cerevisiae NCYC Sc47 kao dodatka hrani za mliječne bivole, svrstanog u skupinu dodataka hrani za životinje „Zootehnički dodaci”.
            
         
               (4)
            
            
               Korištenje pripravka Saccharomyces cerevisiae NCYC Sc47 odobreno je za mliječne krave Uredbom Komisije (EZ) br. 1811/2005 (2), za tovna goveda Uredbom Komisije (EZ) br. 316/2003 (3), za prasad (odbijenu) Uredbom Komisije (EZ) br. 2148/2004 (4), za krmače Uredbom Komisije (EZ) br. 1288/2004 (5), za tovne kuniće Uredbom Komisije (EZ) br. 600/2005 (6), za konje Uredbom Komisije (EZ) br. 186/2007 (7), za mliječne koze i mliječne ovce Uredbom Komisije (EZ) br. 188/2007 (8), za tovnu janjad Uredbom Komisije (EZ) br. 1447/2006 (9) te za tovne svinje Uredbom Komisije (EZ) br. 209/2008 (10).
            
         
               (5)
            
            
               Dostavljeni su novi podaci u potporu zahtjevu za odobrenje za mliječne bivole. Europska agencija za sigurnost hrane (dalje u tekstu: Agencija) zaključila je u mišljenju od 21. listopada 2008. (11) da se Saccharomyces cerevisiae NCYC Sc47, dobiven od podnositelja zahtjeva Société Industrielle Lesaffre, može pretpostaviti sigurnim za ciljne životinjske vrste, potrošače i širi okoliš. Nadalje, zaključila je da se njegovim korištenjem kod mliječnih bivola ne očekuju ikoje dodatne opasnosti za korisnike. Sukladno tome mišljenju, taj pripravak može značajno utjecati na povećanje sadržaja bjelančevina u mlijeku, a njegovo korištenje nema ikoje nepovoljne učinke povezane s primjenom, na ovu dodatnu kategoriju životinja. Agencija ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize dodatka hrani za životinje u hrani za životinje, koje je izradio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena toga pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. Sukladno tomu treba odobriti korištenje toga pripravka, kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada skupini dodataka hrani za životinje „Zootehnički dodaci” i funkcionalnoj grupi „Stabilizatori dobre flore”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  SL L 291, 5.11.2005., str. 12.
   
      (3)  SL L 46, 20.2.2003., str. 15.
   
      (4)  SL L 370, 17.12.2004., str. 24.
   
      (5)  SL L 243, 15.7.2004., str. 10.
   
      (6)  SL L 99, 19.4.2005., str. 5.
   
      (7)  SL L 63, 1.3.2007., str. 6.
   
      (8)  SL L 57, 24.2.2007., str. 3.
   
      (9)  SL L 271, 30.9.2006., str. 28.
   
      (10)  SL L 63, 7.3.2008., str. 3.
   
      (11)  Znanstveno mišljenje Odbora za dodatke i proizvode ili tvari koji se koriste u hrani za životinje o sigurnosti i učinkovitosti Biosaf Sc47 (Saccharomyces cerevisiae NCYC Sc47) kao dodatka hrani za mliječne bivole. The EFSA Journal (2008.) 837, str. 1.-10.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese sa sadržajem vlage od 12 %
            
         
               
                  Skupina zootehničkih dodataka. Funkcionalna grupa: stabilizatori dobre flore.
               
            
         
               4b1702
            
            
               Société Industrielle Lesaffre
            
            
               
                  Saccharomyces cerevisiae NCYC Sc47
            
            
               
                            
                        
                        
                           Sastav dodatka hrani za životinje:
                           Pripravak Saccharomyces cerevisiae NCYC Sc47 koji sadrži najmanje 5 × 109 CFU/g
                        
                     
                            
                        
                        
                           Karakterizacija aktivne tvari:
                           
                              Saccharomyces cerevisiae
                           
                           NCYC Sc47
                        
                     
                            
                        
                        
                           Analitičke metode (1):
                           Metoda izlijevanja podloge uz uporabu agara od ekstrakta kvasca kloramfenikola na temelju metode ISO 7954
                           Lančana reakcija polimeraze (PCR)
                        
                     
            
               Mliječni bivoli
            
            
               —
            
            
               5,0 × 108
               
            
            
               1,4 × 109
               
            
            
               U uputama za korištenje dodatka hrani za životinje i premiksa navesti temperaturu skladištenja, vrijeme skladištenja i postojanost pri peletiranju.
            
            
               8. travnja 2019.
            
         
      (1)  Pojedinosti o analitičkim metodama dostupne su na sljedećoj adresi Referentnoga laboratorija Zajednice: www.irmm.jrc.be/crl-feed-additives